Vraatkyk dié SA kykstof hierdie vakansie‘Fraksie’ sal jou opnuut boei dié vakansie. (argieffoto) Die vakansie kan lank raak, veral as jy met Jan Tuisbly se karretjie ry. Dit is egter die perfekte geleentheid om te kyk na die Suid-Afrikaanse trefferrolprente en -reekse wat jy dalk deur die jaar misgeloop het. Hier is ’n paar reekse en flieks wat vanjaar die lig gesien het. Dié 17 episode lange kykNET-dramareeks is op DStv Now beskikbaar en sal jou nie voor die kassie laat wegskuif nie. Edwin van der Walt, Trix Vivier en Roeline Daneel is in dié reeks te sien. Arnold Vosloo, die Suid-Afrikaanse akteur wat die afgelope 35 jaar in die VSA woon en werk, het teruggekeer na sy tuisland vir die Netflix-dramareeks, Ludik. Kapings, wapensmokkelaars en aksie wag vir jou in dié reeks met onder meer Arnold, Diaan Lawrenson en Rob van Vuuren in die rolverdeling. Indien jy nog nie kans gehad het om kykNET se nuwe telenovelle, Diepe Waters, onder oë te kry nie, is dié vakansie jou kans. Nadia Valvekens, Stephanie Baartman, Altus Theart en Sandi Schultz is maar van die akteurs wat hul dramaskoene volstaan in dié reeks wat op DStv Now beskikbaar is. Indien jy in die bui is vir ’n boeiende misdaadreeks, is Spoorloos: Die Eiland perfek vir jou. Bobby van Jaarsveld as Stefan Claasen in ‘Spoorloos 4: Die eiland’. (Foto: kykNET) Bobby van Jaarsveld stel in dié reeks, wat op DStv Now beskikbaar is, sy toneelspelvernuf ten toon. Gaan terug in tyd en skaterlag vir die manewales van die destydse Orkney, Snork nie. Dié immergewilde reeks is vanjaar op die Afrikaanse stromingsdiens, AfriForumTV, uitgereik. Armand Aucamp bekoor in die Afrikaanse rolprent, Mense van die wind, wat vroeër vanjaar op Netflix uitgereik is. Armand Aucamp as Louw van Lier in ‘Mense van die wind’. In dié rolprent vertolk Armand ’n sanger wat sy lewenslus kwyt is weens hartseer wat oor sy pad gekom het. Dit speel in die Mpumalanga-dorpie, Ermelo, af en beloof om die hartsnare te roer. Die Kersseisoen sal leeg wees sonder ’n warm, Afrikaanse Kersfeesfliek om kykerharte vinniger te laat klop. Desemberdiewe sal om 20:00 op kykNET, DStv-kanaal 144, te siene wees en sal jou vinnig in die Kersluim plaas. Roeline Daneel, Marvin-Lee Beukes en Lida Botha sal in die rolprent te siene wees. ’n Rolprent wat bewusmaking oor boeliegedrag in skole skep, Die Val, is op AfriForumTV beskikbaar. Diepe Waters se Righard van Jaarsveld en 7de Laan se Bertha le Roux is in die fliek te sien. Neels van Jaarsveld en Amalia Uys is in die komediedrama, Vredesduiwe, te sien. Dié rolprent is op Erfenisdag uitgesaai en sien Neels en Amalia in die skoene van ’n dominee en mevrou-dominee wat in ’n klein dorpie te lande kom. Stadsjapies het mekaar uitgedaag om te sien wie langer op ’n plaas sou oorleef in dié boeiende werklikheidsreeks. Plaasjapie, wat op DStv Now beskikbaar is, se drama, uitdagings en aksie sal jou beslis voor die kassie vasgepen hou. Die gewilde TV-sjef, Berus Basson, het in die tweede seisoen van In die sop sy vaardighede en kennis ingespan om talle Wes-Kaapse restaurante op te knap en nuwe lewe te gee. Bertus Basson. (Foto: Verskaf) Hoewel dié seisoen nog nie op Showmax beskikbaar is nie, sal jy die eerste seisoen wel op dié stromingsdiens kan geniet. Agt vroue het mekaar die stryd aangesê om ’n kontantprys van R500 000 los te slaan in die werklikheidsreeks, Houvrou of trouvrou. Aangebied deur Christi Panagio, het dié reeks kykers opnuut geboei en dit is op DStv Now Beskikbaar.